Violența în rândul tinerilor a ajuns la cote alarmante. Orice schimb de replici se încheie cu pumni și picioare. De multe ori, un cuvânt aruncat pe rețelele de socializare dă naștere unor scandaluri monstru, care se încheie cu spitalizări. În județul Constanța, un băiat de 13 ani se luptă să trăiască, după ce un alt adolescent l-a lovit cu pumnul și a căzut inconștient. Cei doi s-au certat pe o rețea socială. Au continuat conflictul pe o stradă din Mangalia, unde s-au întâlnit întâmplător. Adolescentul acuzat de agresiune este acum în arest la domiciliu. Atenție, informații care vă pot afecta emoțional!

Bătut crunt după o ceartă pe internet EMBED VIDEO LINK CU VIDEO Embed: Link:

Scenele greu de descris s-au întâmplat în plină zi.

Cei doi adolescenți s-au întâlnit întâmplător, pe o stradă din Mangalia. Și-au adus aminte că au avut o ceartă pe o rețea socială, așa că, de la schimbul de replici, unul dintre ei a trecut la agresiune fizică. Cel care a dat cu pumnul are 15 ani, iar victima 13 ani.

În cădere, băiatul de 13 ani s-a rănit grav. Oamenii care se aflau în zonă i-au sărit rapid în ajutor.

La fața locului a fost chemată o ambulanță. Medicii l-au stabilizat pe băiat și l-au transportat la Spitalul județean Constanța.

Agresorul a fost reținut de polițiști și, ulterior, dus în fața instanței. Judecătoria Mangalia a decis măsura arestului la domiciliu.

Și Inspectoratul Școlar din Constanța face acum verificări.

Oamenii legii continuă cercetările pentru infracțiunile de vătămare corporală și tulburare a ordinii și liniștii publice.

ŞTIRILE ZILEI